Toshkent shahar hokimligi yo‘lovchi transportining barcha turlari harakatini litsenziyalash va muvofiqlashtirish Departamenti tomonidan yangi yo‘nalishli taksi yo‘nalishlarini tashkil qilish hamda yo‘nalishlar harakatiga o‘zgartirishlar kiritish rejalashtirilgan. Bu haqda departament saytida xabar berildi. Qayd etilishicha, yangi yo‘nalishlar Toshkent shahri aholisi va mehmonlariga yo‘lovchi transporti xizmatlarini ko‘rsatishda yanada qulaylik yaratish, yo‘lovchilarning transportga bo‘lgan ehtiyojini yanada to‘liq qondirish, fuqarolarning murojaatlarini qanoatlantirish maqsadida, O‘zbekiston Respublikasi Mustaqilligining 26 yilligi bayrami tantanalari munosabati bilan tashkil etilmoqda.